Държавен вестник, бр. 12, 2024 г., стр. 35

БРОЙ  12	
Д Ъ Р Ж А В Е Н  В Е С Т Н И К 	
СТР.  35  
ПИП/ПФТ. Той следва да разполага най-малко 
със своевременен и пряк достъп до отчета за 
дейността на лицето по чл. 15а, ал. 3, отчета 
на функцията за вътрешен одит, констата-
циите и наблюденията на външни одитори, 
където е приложимо, както и констатациите 
на компетентните органи, съответни комуни-
кации със звеното за финансово разузнаване 
и наложените надзорни мерки или санкции.“
§ 5. В чл. 19 ал. 1 се изменя така:
„(1) За ръководител на специализираната 
служба за вътрешен одит се избира лице с 
висока морална и професионална репутация, 
висше образование в сферата на правото, ико-
номиката или информационните технологии и 
най-малко 5 години опит във вътрешния или 
външния одит, счетоводството, нормативното 
съответствие или управлението на риска в лица 
по § 1, т. 2 – 5 от допълнителните разпоредби 
на Наредба № 20 от 2019 г. за изискванията 
към членовете на управителния и контролния 
орган на кредитна институция, както и за 
оценка на тяхната пригодност и на лицата, 
заемащи ключови позиции.“
§ 6. В § 1 от допълнителната разпоредба 
се създава т. 5:
„5. „Риск, свързан с нормативно съответ-
ствие в областта на ПИП/ПФТ“ е рискът от 
налагане на мерки и санкции в тази област, 
както и рискът от реализиране на същест-
вени финансови загуби или от увреждане на 
репутацията на банката, поради неспазване 
на закона, насоките, препоръките и другите 
мерки на европейските надзорни органи, 
приети за спазване от БНБ на основание 
чл. 79а, ал. 1, т. 2 от Закона за кредитните 
институции, стандарти, етични кодекси за 
поведение и вътрешни правила, приложими 
към дейността на банката.“
Преходни и заключителни разпоредби
§ 7. Банките привеждат дейността си в 
съответствие с изискванията на наредбата в 
срок до 31 декември 2024 г.
§ 8. В рамките на срока по § 7 банките 
представят в БНБ съответните вътрешни 
правила и процедури, необходими за осигу-
ряване спазването на изискванията на раздел 
IVa от глава трета.
§ 9. Тази наредба се издава на основание 
чл. 11а, ал. 1, чл. 73, ал. 6 и чл. 74, ал. 3 и 4 
във връзка с § 13 от преходните и заключи-
телните разпоредби на Закона за кредитните 
институции и е приета с Решение № 22 от 
22 януари 2024 г. на Управителния съвет на 
Българската народна банка.
Управител:  
Димитър Радев
1075
Наредба за изменение и допълнение на  
Наредба № 20 от 2019 г. за изискванията към 
членовете на управителния и контролния 
орган на кредитна институция, както и за 
оценка на тяхната пригодност и на лицата, 
заемащи ключови позиции (обн., ДВ, бр. 40 
от 2019 г.; изм. и доп., бр. 40 от 2021 г., бр. 66 
от 2022 г.; доп., бр. 84 от 2023 г.)
§ 1. В чл. 1, ал. 1, т. 2 се изменя така:
„2. критериите за установяване наличието 
на знания, умения, професионален опит, доб­
ра репутация и възможност за отделяне на 
достатъчно време, необходими за управление 
на дейността на банка;“.
§ 2. В чл. 2, ал. 2 накрая се поставя запе-
тая и се добавя „включително разбирането на 
рисковете в областта на изпирането на пари и 
финансирането на тероризма (ИП/ФТ), свър-
зани с дейностите и бизнес модела на банката, 
и познаването на приложимата правна и регу-
латорна рамка, свързана с предотвратяването 
на ИП/ФТ, както и екологичните, социалните 
и управленските рискови фактори“.
§ 3. В чл. 3 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Лице, за което се иска издаване на 
одобрение, за да бъде избрано в управител-
ния съвет или в съвета на директорите на 
банка, и което ще бъде определено за лице, 
отговорно за спазването на относимите изис-
квания за ПИП/ПФТ, следва да отговаря и 
на изискванията на раздел IVа от глава трета 
на Наредба № 10 от 2019 г. за организацията, 
управлението и вътрешния контрол в банките 
(ДВ, бр. 40 от 2019 г.), във връзка с което към 
искането се прилагат съответно декларация 
и доказателства.“
§ 4. В чл. 6, ал. 7 думите „т. 49 – 57“ се за-
менят с „т. 47 – 55“, а думите „EBA/GL/2017/12“ 
се заменят с „EBA/GL/2021/06“.
§ 5. В чл. 7 ал. 2 и 3 се отменят.
§ 6. В чл. 8 се правят следните изменения 
и допълнения:
1. В ал. 1:
а) създава се т. 4а:
„4a. декларация от лицето, съдържаща: 
а) идентификационни данни за негови близ-
ки сътрудници по смисъла на § 1, ал. 1, т. 4в, 
букви „а“, „б“, „в“ и „г“, предложение второ 
от допълнителните разпоредби на Закона за 
кредитните институции;
б) идентификационни данни за него-
ви близки сътрудници по смисъла на § 1, 
ал. 1, т. 4в, буква „г“, предложение първо 
от допълнителните разпоредби на Закона за 
кредитните институции, с които лицето има 
взаимоотношения;